**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 15.10.2025, ora 08.00 – 16.10.2025, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 16.10.2025, ora 07.00**

**RÂURI**

**Debitele au fost, în general, staționare,** exceptând râurile din bazinele hidrografice: Vișeu, Iza, Tur, Siret, Prut, bazinul superior și mijlociu al Someșului și cursul mijlociu și inferior al Mureșului, unde au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari (în jurul și peste normalele lunare multianuale) pe râurile din bazinul hidrografic al Ialomiței, bazinele superioare ale Buzăului, Sucevei, bazinele superioare și mijlocii ale Oltului, Moldovei, Trotușului, pe afluenții din bazinul mijlociu al Bistriței, pe cele din Dobrogea și mai mici (sub 30%) pe râurile din bazinele hidrografice: Tur, Crasna, Barcău, Crișul Negru, Crișul Alb, Timiș, Moravița, Caraș, Nera și Cerna.

Pe fondul unor debite mari în bazinul râului Urlui, cauzate de precipitațiile anterioare, însemnate cantitativ și de propagare, se situează **peste COTA DE ATENȚIE râul Urlui la stația hidrometrică Furculești (150+2) – jud. TR.**

**Debitele vor fi, în general, staționare,** exceptând râurile din bazinele hidrografice Siret, Prut și cursul inferior al Mureșului, unde vor fi în scădere.

Sunt posibile creșteri ușoare de niveluri și debite pe unele râuri mici din zonele de deal și de munte, ca urmare a precipitațiilor prognozate, slabe cantitativ.

Nivelurile pe râuri la stațiile hidrometrice se vor situa **sub COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş) în intervalul 15.10.2025-16.10.2025, **a fost stationar, având valoarea de 2800 m3/s**, sub media multianuală a lunii **septembrie (3800 m3/s) și octombrie (3850 m3/s).**

În aval de Porţile de Fier, debitele au fost în creștere pe sectorul Gruia – Tr. Măgurele și în scădere pe sectorul Zimnicea – Tulcea.

**Debitul la intrarea în ţară** (secţiunea Baziaş) **va fi in scadere (2700 m3/s).**

În aval de Porțile de Fier, debitele vor fi în scădere la Gruia și pe sectorul Călărași – Tulcea, staționare la Calafat și Oltenița și în creştere pe sectorul Bechet – Giurgiu.

**2.** **Situaţia meteorologică în intervalul 15.10.2025, ora 09.00 – 16.10.2025, ora 06.00**

**ÎN ȚARĂ, Vremea a fost rece** pentru mijlocul lunii octombrie, chiar deosebit de rece în nordul Olteniei, în nordul și estul Munteniei și în cea mai mare parte a Dobrogei, unde valorile termice diurne au fost cu 7....9 grade sub normele climatologice. Nebulozitatea a fost în general persistentă în jumătatea de sud a teritoriului, iar în rest cerul a fost temporar noros. A plouat slab și trecător în sudul Transilvaniei, nordul Olteniei, local în Muntenia și Dobrogea și izolat în sudul Moldovei și în Banat. În Carpații Meridionali și în Carpații de Curbură, la altitudini de peste 1500 m s-au semnalat precipitații slabe sub formă de lapoviță și ninsoare. Vântul a suflat slab și moderat. Este strat de zăpadă pe crestele montane și măsura, *în platformele stațiilor meteorologice,* până la 54 cm la Vf. Omu și 33 cm la Bâlea-Lac. Temperaturile maxime s-au încadrat între 7 grade la Morărești și Câmpulung și 19 grade la Turnu Măgurele, iar la ora 06 valorile termice erau cuprinse între -4 grade la Miercurea Ciuc și 15 grade la Mangalia.

Noaptea pe suprafețe mici în Transilvania și Moldova s-a format ceață, iar în centru și nord-est izolat s-a produs brumă.

***Observație:*** *de ieri dimineață de la ora 6 au fost în vigoare 5 atenționări cod galben pentru fenomene meteorologice periculoase imediate, dintre care 3 emise de către către SRPV Bacău și 2 emise de către SRPV Sibiu.*

**La Bucureşti, Vremea a fost predominant închisă** și rece pentru mijlocul lunii octombrie. Trecător a plouat slab la începutul zilei și din nou pe parcursul nopții. Vântul a suflat slab și moderat. Temperatura maximă a fost de 12 grade la Afumați și Băneasa și 13 grade la Filaret, iar la ora 06 se înregistrau 9 grade.

**3. Prognoza meteorologică în intervalul 16.10.2025, ora 09.00 - 17.10.2025, ora 9.00**

**ÎN ȚARĂ, Vremea va fi în general frumoasă**, dar rece pentru această dată îndeosebi dimineață și noaptea în nordul și centrul țării. Cerul va fi variabil, cu înnorări și izolat ploi slabe, ziua în regiunile sudice și la munte. La altitudini mari vor fi precipitații mixte. Vântul va sufla slab și moderat, cu ușoare intensificări în sudul Banatului. Temperaturile maxime

mai ridicate față de ziua precedentă, îndeosebi în regiunile sudice, vor fi cuprinse între 11 și 19 grade, iar cele minime se vor situa între -4 grade în depresiunile din estul Transilvaniei și 10...12 grade pe litoral. Dimineața și noaptea pe arii restrânse va fi ceață, iar cu precădere în nord și centru se va produce brumă.

**La Bucureşti,** **În prima parte a zilei cerul va fi mai mult noros și** vor mai fi condiții de ploaie slabă, apoi va deveni variabil. Vântul va sufla slab până la moderat. Temperatura maximă ușor mai ridicată față de ziua precedentă va fi de 15...16 grade, iar cea minimă de 4...6 grade.

**4. Buletin nivometeorologic pentru perioada 13.10.2025 ora 21 - 16.10.2025 ora 21**

**TABEL RISCURI DE AVALANŞE**

|  |  |
| --- | --- |
| ***Masive:*** | ***PESTE 2000 m*** |
| **MUNŢII FĂGĂRAŞ** | Strat strat consistent de  zăpadă acumulată în prima decadă a lunii și umezită, cu grosimi în general de 20-50 cm, strat care prezintă  pe alocuri cruste de gheață |
| **MUNŢII BUCEGI** | strat consistent de  zăpadă acumulată în prima decadă a lunii și umezită, cu grosimi în general de 20-50 cm, strat care prezintă  pe alocuri cruste de gheață |
| ***Masive:*** | ***PESTE 1800 m*** |
| ***Munţii Parâng*** | strat de zăpadă de grosimi reduse, local de peste 10 cm în zona crestelor |
| **Munţii Şureanu** | strat de zăpadă de grosimi reduse, local de peste 10 cm în zona crestelor |
| **Munții Țarcu-Godeanu** | strat de zăpadă de grosimi reduse, local de peste 10 cm în zona crestelor |
| **Ceahlau** | strat de zăpadă de grosimi reduse, local de peste 10 cm în zona crestelor |
| **MUNȚII RODNEI-** | strat de zăpadă de grosimi reduse, local de peste 10 cm în zona crestelor |
| **CĂLIMANI BISTRIȚEI** | petice |
| **Munții Vlădeasa – Muntele Mare, Gilău** | petice |

**Principalele mecanisme ce conduc la declanșarea avalanșelor:**

**Vreme rece. Precipitații mixte slabe, temporar ninsori. Zapada proaspata si zapada umeda.**

**CARPAȚII MERIDIONALI - FĂGĂRAȘ, BUCEGI**

**La peste 2000 m:** în masivele Făgăraș și Bucegi, la peste 2000 m se întâlnește un strat consistent de zăpadă acumulată în prima decadă a lunii și umezită, cu grosimi în general de 20-50 cm, strat care prezintă pe alocuri cruste de gheață. Temperaturile diurne, care se vor menține și zilele următoare ușor pozitive între 2000 m și 2300 m la orele amiezii, vor umezi în continuare stratul în cursul zilei, ceea ce poate conduce la unele curgeri. În cursul nopților și al dimineților, la suprafața stratului se vor forma unele cruste de gheață, care la altitudini de peste 2300 m vor persista și în timpul amiezelor. Pe anumite văi se întâlnesc acumulări sau troiene de grosimi mai mari, ce ating izolat 60-80 cm. În aceste condiții se vor semnala unele curgeri și avalanșe de dimensiuni mici, izolat medii, riscul fiind amplificat la supraîncărcări. Temporar se vor mai semnala ninsori, în general slabe cantitativ.

**La altitudini de 1800-2000 m,** stratul de zăpadă are o coeziune bună cu solul, este umezit și de dimensiuni reduse. Cu totul izolat pot apărea unele curgeri, în special pe văile ce coboară din altitudine.

**CARPAȚII ORIENTALI, OCCIDENTALI, VESTUL CARPAȚILOR MERIDIONALI**

**În Carpații Orientali și în vestul celor Meridionali,** la peste 1800 m se întâlnește un strat de zăpadă de grosimi reduse, local de peste 10 cm în zona crestelor. Zăpada este umezită și prezintă în general o coeziune bună cu solul. În cursul nopților și dimineților se vor forma temporar unele cruste de gheață la suprafața stratului. Temperaturile diurne, ușor pozitive, vor duce la umezirea suplimentară și la tasarea stratului actual. Trecător va mai ninge slab.

**EVOLUȚIA VREMII ÎN ULTIMELE ZILE**

În ultimele zile vremea a fost relativ rece pentru această dată, iar cerul mai mult noros. Temporar s-au semnalat ploi moderate, iar la peste 2000 m precipitații mixte, temporar ninsori. Cantitățile de apă au depășit pe alocuri 10 l/mp și izolat 15 l/mp în nordul Carpaților Orientali și în cei Meridionali. Stratul de zăpadă a înregistrat scăderi de 3..6 cm. Vântul a prezentat intensificări temporare de 50-70 km/h în toate masivele, iar în zonele înalte a avut viteze de 70-90 km/h. Pe crestele cele mai înalte din Meridionali rafalele de vânt au depășit trecător de 100-120 km/h și izolat 130-140 km/h pe Vf. Țarcu. Temporar s-a semnalat ceață, asociată și cu depuneri de chiciură pe crestele cele mai înalte ale Carpaților Meridionali.

**Stratul de zăpadă la data de 13.10.2025, ora 12:** 50 cm la Vârful Omu, 29 cm la Bâlea-Lac, 13 cm la Vf. Țarcu, 13 cm la Vf.Retitiș Călimani, 4 cm la Ceahlău Toaca.

**PROGNOZA VREMII PENTRU INTERVALUL 13.10.2025 ora 21 - 16.10.2025 ora 21**

Vremea va fi rece pentru această perioadă, iar cerul temporar noros. Local va ploua, în general slab, iar mai ales la peste 1700 m, se va semnala temporar lapoviță și ninsoare. Vântul va sufla slab și moderat, cu intensificări temporare de 30-40 km/h în zonele de creastă. Trecător se va semnala ceață.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde (1) ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

***II. CALITATEA APELOR***

**1.1. Pe fluviul Dunărea**

Nu au fost evenimente deosebite.

**1.2. Pe râurile interioare**

**ABA Arges-Vedea si GNM-CJ Arges,** inf. despre **producerea in data de, 15.10.2025, orele 08:30, despre o Poluare accidentala a apelor, provenita de la Depozitul regional de deseuri Albota, semnalata de catre responsabilul de mediu al GIREXIM, titularul Autorizatiei de Gospodarire a Apelor. Se constată scurgeri de levigate, din cauze inca necunoscute, provenit din zona depozitului de deseuri menajere inchis, acesta ajungand in canalul pluvial din exterior depozitului de deseuri, apa aval de barajul de pamanat montat pentru a bloca santul pluvial, fiind limpede.** Astfel s-a constatat ca o parte din levigat a ajuns in Paraul Geamana Mare.

Reprezentantii GIREXIM UNIVERSAL SA, comunica ca au indiguit canalul pluvial in vederea colectarii levigatului, vidanjarea acestuia si descarcarea in bazinele colectoare. Reprezentantii ABA Arges Vedea (IBA, GIRA si Laborator) se deplaseaza la fata locului pentru investigatii suplimentare si recoltare probe de apa, pentru analize chimice, acestea fiind in lucru.

**ABA Mureș** revine cu informații suplimentare referitoare la calitatea apei de pe probele de apă prelevate aval de salina Praid (jud. Harghita), respectiv monitorizarea calitativă a cursurilor de apă: Corund, Târnava Mică, Târnava Mare și Mureș, astfel:

Determinarea conductivitatii in situ, orara 24/24, se monitorizeaza prin senzori calitativi in 5 sectiuni (1 pe r. Corund, 1 pe r. Tarnava Mica, 1 pe r. Tarnava Mare, 2 pe r. Mures).

- Incepand cu data de 01.08.2025, au fost reduse transmisiile de conductivitate si de debit inaintate de catre Dispeceratul ABA Mures pe grupurile din aplicatia WhatsApp, la 2 transmisii / zi (orele 8 si 20).

- Conform adresei ABA Mures nr. 18402/01.09.2025, incepand cu data de 01.09.2025, monitorizarea calitativa in cele 17 sectiuni (2 pe r. Corund, 7 pe r. Tarnava Mica, 1 pe r. Tarnava Mare si 7 pe r. Mures), continua cu o frecventa de 2 ori / saptamana (luni, joi).

**1.3. Pe Marea Neagră**



***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de: 14.10.2025, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf) ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) nu **a fost depășită la staţiiile de monitoring a calităţii aerului** **din teritoriu.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

**G.N.M.-C.J. Arges** inf. referitor la o **poluare accidentala din data de 15.10.2025, la ora 11:00, cu 250 l de apă sărată de zacamant a cca 100 mp de sol (curte privata), 50 mp drum comunal și a 10 mp sant, în zona sector Poiana Lacului, jud. Arges**, ca urmare a unei avarii la o conductă OMV Petrom, de injectie apă sărată. Echipa de intervenție a acționat pentru stoparea scurgerilor prin oprirea pompării și remediere spartura, urmând să ecologizeze zona afectată. Nu au fost afectate cursuri de apa.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Pagube produse de inundatii.**

**CJSU Teleorman,** in com. Beciu in urma ploilor abundente, scurgerilor de pe versanti, baltirilor si revarsarii cursurilor de apa locale din data de 14-15.10.2025: 3 poduri, 25 ha teren arabil. Se menține starea de atenție și rămân activate toate structurile implicate în gestionarea situațiilor de urgență la nivelul Centrului Operativ al Sistemului de Gospodărire a Apelor Teleorman.

**Direcția Comunicare și Digitalizare**